pythainlp/thai-financial-dataset huggingface dataset:
4. การวิจัยและพัฒนา

กระบวนการผลิตทั้งหมดของบริษัทฯและบริษัทย่อยอาศัยเทคโนโลยีที่สมบูรณ์แล้วทั้งสิ้น
อย่างไรก็ตามผลิตภัณฑ์ของบริษัทฯ ก็ยังคงได้รับการพัฒนาอย่างต่อเนื่อง
เพื่อให้สอดคล้องกับความต้องการที่เปลี่ยนแปลงของลูกค้า
โดยมีหลักการสำคัญอยู่ที่การจัดการด้านนิเวศวิทยาที่ดีทั้งนี้ผลิตภัณฑ์ใหม่ คือ เอ็มพีซี - 30
ถือเป็นตัวอย่างที่ดี เนื่องจาก ผลิตภัณฑ์ใหม่นี้ใช้สิ่งพลอยได้จากการผลิตไฟฟ้า (ขี้เถ้าลอย)
เพื่อให้เสริมสร้างความสามารถในการไหลเวียน ความทนทาน และความคงทนต่อซัลเฟต
สำหรับคอนกรีตซึ่งจะผสมขึ้นเป็นผลิตภัณฑ์สุดท้าย

อีกทั้งบริษัทได้นำการออกแบบและปรับปรุงคุณภาพถุงแบบใหม่มาใช้
เพื่อลดปริมาณของเสียและเพื่อให้ข้อมูลที่ดีขึ้นและให้ลูกค้าได้ใช้ผลิตภัณฑ์ของบริษัทอย่างมีประโยชน์สูงสุด

นวัตกรรมของบริษัทจะเห็นได้ชัดในส่วนการให้บริการ เช่น เว็บเซลล์
สามารถทำให้ลูกค้าสามารถทำคำสั่งซื้อและคำสั่งชำระเงินได้ในเวลาใด ๆ
ก็ได้โดยผ่านทางอินเตอร์เน็ต ซึ่งลูกค้าจะได้ข้อมูล ณ ปัจจุบันทุกครั้งเมื่อมีธุรกรรมกับบริษัทฯ ดังนั้น
หลังจากบริษัทเริ่มโครงการนี้เพียงไม่กี่เดือน
ระบบเว็บเซลล์ได้เข้ามารองรับยอดขายภายในประเทศของบริษัทถึงกว่าร้อยละ 40
และการมีความตั้งใจในการมีนวัตกรรมใหม่ ๆ นี้ได้กระจายไปสู่ระดับบริษัทย่อยของบริษัทด้วย
และค่าใช้จ่ายทั้งที่เกี่ยวกับการพัฒนาผลิตภัณฑ์และบริการไม่ได้มีจำนวนสูงเกินไป
ทั้งนี้ความสร้างสรรค์ ระยะเวลาที่เหมาะสม และความมุ่งมั่น
แรงผลักดันหลักที่ทำให้บริษัทตัดสินใจในการลงทุนดังกล่าว
6. โครงการในอนาคต

บริษัทฯ มีความชัดเจนในวัตถุประสงค์หลัก ได้แก่
การเป็นผู้นำในการจัดหาปูนซีเมนต์และบริการที่เกี่ยวข้องในตลาดภายในประเทศของประเทศไทยโดยที่มีการควบคุมค่าใช้จ่ายที่ดีที่สุด
ประกอบกับการมีกลยุทธ์ด้านการตลาดและการจัดจำหน่ายที่เหนือกว่าผู้อื่น
นอกจากนั้นบริษัทยังต้องบรรลุในด้านการมีกำไรด้วย

แม้เงื่อนไขทางการตลาดในปัจจุบันยังอาจไม่มีทีท่าว่าจะดีขึ้นอย่างเด่นชัดในระยะเวลาอันใกล้นี้
แต่สภาวะการประกอบการและการเงินที่ดีของบริษัทจะสามารถนำให้บริษัทฯ
ยังคงพัฒนาความสามารถในการแข่งขันได้อย่างดี รวมทั้งบริษัทฯ
ยังสามารถขยายกิจกรรมที่เกี่ยวกับธุรกิจหลักได้เมื่อโอกาสที่ดีมาถึง
10. การควบคุมภายใน

คณะกรรมการบริษัทมีความเห็นว่า
ระบบการควบคุมภายในของบริษัทและการติดตามดูแลการดำเนินงานของบริษัทย่อยมีความเพียงพอและเหมาะสม
สามารถป้องกันทรัพย์สินของบริษัทและบริษัทย่อยอันเกิดจากการที่ผู้บริหารนำไปใช้โดยมิชอบหรือโดยไม่มีอำนาจเพียงพอ
ซึ่งบริษัทฯ
ได้จัดให้มีหน่วยงานบริหารความเสี่ยงและตรวจสอบภายในในการกำหนดและควบคุมการปฏิบัติตามมาตรการควบคุมเพื่อพิทักษ์ทรัพย์สิน
มาตรการป้องปรามและสืบสวนทุจริต ทั้งในระดับผู้บริหารนโยบาย (Business Risk
Management) และด้านการปฏิบัติงาน (Operational Risk Management)
โดยมีหน่วยงานตรวจสอบภายในควบคุมการดำเนินงานทั้งสองระดับให้เรียบร้อยและมีประสิทธิภาพ
ทั้งหมดทำงานประสานและร่วมมือกันอย่างใกล้ชิด
12. ฐานะการเงินและผลการดำเนินงาน

12.1 งบการเงิน

(ก ) ผู้สอบบัญชีและนโยบายการบัญชีที่สำคัญ ^(แก้ไขเพิ่มเติมข้อมูลเมื่อ 10 กันยายน 2544)

ชื่อผู้สอบบัญชีและสำนักงานสอบบัญชี

ผู้สอบบัญชี (ปี 2541)

บริษัท ดีลอยท์ ทู้ช โธมัทสุ ไชยยศ จำกัด

นายเติมศักดิ์ กฤษณามระ ผู้สอบบัญชีรับอนุญาตเลขที่ 1106

ผู้สอบบัญชี (ปี 2542-ปัจจุบัน)

บริษัท สำนักงาน เอส จี วี ณ ถลาง จำกัด โดย

นายเมธี รัตนศรีเมธา ผู้สอบบัญชีรับอนุญาตเลขที่ 3425 ในปี 2543

นายธีระพงษ์ แก้วรัตนปัทมา ผู้สอบบัญชีรับอนุญาตเลขที่ 2501 ในปี 2542

สรุปการแสดงความเห็นของผู้สอบบัญชี ปี 2541-2543

ปี 2541-2543 ผู้สอบบัญชีได้แสดงความเห็นแบบไม่มีเงื่อนไข

[][]

[][][]

12.2 คำอธิบายและการวิเคราะห์ฐานะการเงินและผลการดำเนินงาน
^(แก้ไขเพิ่มเติมข้อมูลเมื่อ 10 กันยายน 2544)

บริษัทและบริษัทย่อยมีรายได้รวมสำหรับปี 2543 เป็นจำนวนเงิน 14,548 ล้านบาท
ซึ่งต่ำกว่าปีก่อนเป็นจำนวนเงิน 467 ล้านบาท หรือประมาณ 3% เนื่องจาก
การแข่งขันด้านราคาของตลาดปูนซีเมนต์ในประเทศที่สูงขึ้นส่งผลกระทบทำให้ราคาขายลดลงเป็นอย่างมาก

 ผลการดำเนินงานของบริษัทและบริษัทย่อยสำหรับปี 2543 มีกำไรสุทธิ 952 ล้านบาท ซึ่งสูงขึ้นจากปีก่อนเป็นจำนวนเงิน 1,570 ล้านบาท เนื่องจาก ต้นทุนขายของบริษัทในปี 2543 ลดลงจากปี 2542 เป็นจำนวน 286 ล้านบาทเนื่องมาจากยอดขายที่ลดลง และค่าใช้จ่ายในการขายและบริหารลดลงซึ่งเป็นผลมาจากการลดจำนวนพนักงาน ค่าเช่าสำนักงานขายที่ลดลง และนโยบายในการควบคุมค่าใช้จ่ายที่เข้มงวดขึ้นของทางฝ่ายบริหาร ดอกเบี้ยจ่ายที่ลดลงเป็นอย่างมาก อันเป็นผลมาจากการปรับโครงสร้างหนี้ในปี2542 นอกจากนั้นบริษัทฯมีผลกำไรจากการขายเงินลงทุนบริษัทกัลฟ์อิเล็คตริก จำกัด(มหาชน) เป็นจำนวนเงิน 172 ล้านบาท และในปี2542 บริษัทฯมีผลขาดทุนจากอัตราแลกเปลี่ยนจากค่าเงินบาทที่อ่อนตัวลงและการบันทึกค่าเผื่อการลดมูลค่าเงินลงทุนในงบการเงิน 

แม้ว่าในปี พ.ศ. 2543 เศรษฐกิจไทยโดยรวมได้มีอัตราการเติบโตประมาณร้อยละ 4
แต่อุตสาหกรรมภาคการก่อสร้างยังคงถดถอยและไม่มีแนวโน้มที่จะขยายตัวแต่ประการใด
ส่งผลให้ปริมาณความต้องการของปูนซีเมนต์ภายในประเทศได้ลดลงอย่างต่อเนื่อง
โดยมีปริมาณการใช้เพียง 17.8 ล้านตัน เทียบกับ 18.5 ล้านตันในปี พ.ศ. 2542
ถึงกระนั้นก็ตามท เป็นที่น่ายินดีที่ความคิดริเริ่มสร้างสรรค์ของบริษัทในเรื่องการให้บริการลูกค้า
ส่งผลให้บริษัทมีส่วนแบ่งการตลาดที่เพิ่มขึ้นเป็นร้อยละ 27 จากเดิมร้อยละ 25 ในปี พ.ศ. 2542

สำหรับการส่งออกปูนซีเมนต์ของบริษัทไปต่างประเทศนั้น
ก็ถูกผลกระทบจากปริมาณความต้องการปูนซีเมนต์รวม ซึ่งลดลงทั่วโลก โดยเฉพาะตลาดสำคัญ เช่น
สหรัฐอเมริกา อัตราการเติบโตในด้านการก่อสร้างได้เพิ่มขึ้นน้อยกว่าที่คาดไว้ อย่างไรก็ดี
บริษัทยังคงสามารถรักษาระดับปริมาณการส่งออกของปูนซีเมนต์ชนิดผง
ในขณะที่ได้ลดปริมาณการส่งออกปูนซีเมนต์ชนิดเม็ดเนื่องจากมีผลกำไรเบื้องต้นต่ำ

ปัจจัยสำคัญประการหนึ่งที่ส่งผลในทางลบต่อผลประกอบการของบริษัท
คือราคาเชื้อเพลิงที่สูงขึ้นในระหว่างปี
ทั้งนี้เนื่องจากบริษัทมีต้นทุนจากราคาเชื้อเพลิงและการจัดส่งสินค้าคิดเป็นมูลค่าถึงร้อยละ 60
ของต้นทุนขายที่ไม่รวมค่าเสื่อมราคาและค่าใช้จ่ายรอตัดบัญชี
ดังนั้นการขึ้นลงของราคาเชื้อเพลิงในตลาดโลกจึงเป็นปัจจัยที่มีผลกระทบต่อต้นทุนดังกล่าวเป็นอย่างมาก

ในช่วงเวลาสองปีที่ผ่านมา บริษัทมีหนี้สินลดลงเป็นจำนวนมาก
โดยมีอัตราส่วนหนี้สินเหลือเพียงร้อยละ 39
และด้วยการปราศจากความเสี่ยงในอัตราแลกเปลี่ยนเงินตราต่างประเทศ
ทำให้ในปัจจุบันนี้หากมีโอกาสที่น่าสนใจ บริษัทก็พร้อมเสมอที่จะขยายธุรกิจหลักออกไปได้อีก
11. รายการระหว่างกัน ^(แก้ไขเพิ่มเติมข้อมูลเมื่อ 10 กันยายน 2544)

  ---------------------------- --------------------- ---------------------
                               นโยบายการกำหนดราคา    จำนวนเงิน

  ซื้อ                           ราคาตลาด              474,535,824

  ขาย                          ราคาตลาด              2,629,091,310

  ค่าใช้จ่ายขายและบริหาร           ตามที่ตกลงในสัญญา        83,257,450

  เจ้าหนี้                        -                     51,484,550

  ลูกหนี้                         -                     99,926,088
  ---------------------------- --------------------- ---------------------

บริษัทได้มีการซื้อถ่านหินลิกไนต์จากบริษัท ลานนาลิกไนต์ จำกัด(มหาชน) เป็นจำนวนเงิน
324,276,202 บาท ปี2543ในราคาตลาดและมีเจ้าหนี้คงเหลืออยู่ ณ วันที่ 31 ธันวาคม 2543
เป็นจำนวนเงิน 51,484,550 บาทและซื้อวัตถุดิบจากบริษัทที่เกี่ยวข้องกันเป็นจำนวนเงิน
128,438,092 บาท รวมทั้งบริษัทย่อยแห่งหนึ่งได้มีการซื้อกระแสไฟฟ้าจากบริษัท
กัลฟ์โคเจนเนอเรชั่น จำกัด จำนวนเงิน 21,821,530 บาท

ลูกหนี้บริษัทที่เกี่ยวข้องกันยังอยู่ในกำหนดชำระทั้งหมด จึงไม่ได้ตั้งค่าเผื่อหนี้สงสัยจะสูญ

สำหรับรายการอื่นเป็นบริษัทที่มีความเกี่ยวข้องกันเนื่องจากมีกรรมการร่วมกันโดยราคาเป็นไปตามราคาตลาดซึ่งมีความจำเป็นของการทำรายการระหว่างกันเนื่องจากมีความเชี่ยวชาญในตลาดระหว่างประเทศ

รายการระหว่างกันที่มีข้างต้นนี้
เป็นกรณีที่เกิดขึ้นในการดำเนินธุรกิจตามปกติและตามเงื่อนไขการค้าโดยทั่วไป
ดังนั้นการอนุมัติจึงเป็นไปตามระเบียบปฏิบัติทั่วไปของบริษัทฯ กล่าวคือก่อนสิ้นปี
คณะผู้บริหารของบริษัทฯ
จะได้จัดทำและเสนอประมาณการค่าใช้จ่ายในการดำเนินธุรกิจเพื่อให้คณะกรรมการบริษัทฯ อนุมัติ
ซึ่งหากได้รับการอนุมัติแล้ว จะถือว่า คณะผู้บริหารของบริษัทฯ มีอำนาจดำเนินการตามที่สมควร
ซึ่งการจัดซื้อแต่ละครั้ง
ผู้จัดการฝ่ายที่เกี่ยวข้องมีหน้าที่รายงานและขออนุมัติจากคณะผู้บริหารที่ตนเองอยู่ภายใต้บังคับบัญชา
โดยขึ้นอยู่กับขนาดของการซื้อหรือเข้าทำสัญญา เว้นแต่กรณีที่นอกเหนือจากกรณีที่กล่าวมาแล้ว
การขออนุมัติจากคณะกรรมการบริษัทฯ ก็จะเป็นไปตามข้อบังคับของบริษัทฯ

แนวโน้มในอนาคตสำหรับการซื้อถ่านหินลิกไนต์จากบริษัท ลานนาลิกไนต์ จำกัด (มหาชน)
และการซื้อกระแสไฟฟ้าจากบริษัทกัลฟ์โคเจนเนอเรชั่น คาดว่าจะคงที่
หรืออาจผกผันไปตามปริมาณการผลิตปูนซีเมนต์ของบริษัทฯ
ซึ่งขึ้นอยู่กับความต้องการปูนซีเมนต์ของตลาด
ส่วนที่ 1

ข้อมูลสรุป

ในปี พ.ศ. 2543 ปริมาณความต้องการปูนซีเมนต์ในตลาดภายในประเทศยังลดลงอย่างต่อเนื่อง
ถึงกระนั้นก็ตามบริษัทฯ มียอดขายปูนซีเมนต์ จำนวน 4.7 ล้านตัน คิดเป็นส่วนแบ่งตลาดร้อยละ 27
เพิ่มขึ้นจากร้อยละ 25 ของปีก่อนหน้านั้น
ซึ่งเป็นผลมาจากการทุ่มเทและความเป็นมืออาชีพของพนักงานทุกคน สะท้อนนโยบายของบริษัทฯ
ที่มุ่งสนองตอบความต้องการของลูกค้าเป็นอย่างดี บริษัทฯ สามารถรักษาปริมาณการส่งออกไว้ได้
ถึงแม้ยอดขายการส่งออกปูนซีเมนต์โดยรวมได้ลดลงจาก 5 ล้านตันในปี พ.ศ. 2542 เหลือ 4.3
ล้านตันในปี พ.ศ. 2543 ก็ตาม
การปรับปรุงและพัฒนางานด้านการผลิตและการจัดส่งที่โรงงานผลิตปูนซีเมนต์เป็นสิ่งที่บริษัทฯ
ดำเนินการอย่างต่อเนื่อง โครงการการใช้วัตถุดิบและเชื้อเพลิงเสริมทดแทน
ได้รับการพัฒนาขึ้นไปอีกระดับหนึ่ง ในปีพ.ศ.2543 บริษัทฯได้นำขยะของเสียหรือสิ่งปฏิกูลอื่นมากกว่า
12,000 ตัน มาใช้ในกระบวนการผลิตปูนซีเมนต์ของบริษัทฯ

บริษัทฯมีรายได้รวมสุทธิประจำปี 2543 ลดลงร้อยละ 3จากปี พ.ศ. 2542
แต่บริษัทฯสามารถลดต้นทุนและค่าใช้จ่ายโดยรวมลงร้อยละ18ทั้งนี้เป็นผลสำเร็จมาจากความคิดสร้างสรรค์ใหม่ๆในการปรับโครงสร้างด้านการปฏิบัติงานและการเงิน
บริษัทฯมีผลกำไรจากการประกอบการ 952 ล้านบาทเมื่อเทียบกับผลขาดทุน 618 ล้านบาทในปี
พ.ศ. 2542
นอกจากนี้บริษัทฯได้ปรับปรุงประสิทธิภาพในการจัดการการผลิตและการควบคุมสินเชื่อทำให้ยอดสินค้าคงคลังและลูกหนี้ลดลงส่งผลให้บริษัทฯมีสภาพคล่องและมีกระแสเงินสดจากกิจกรรมดำเนินงานเพิ่มขึ้น
428 ล้านบาทส่วนผลประกอบการบริษัทย่อยประจำปี2543ก็ดีขึ้นเช่นกัน

ในปี 2543 บริษัทฯ ได้มีการพัฒนา ปรับปรุง การปฏิบัติงานในด้านต่าง ๆ ดังนี้

1. การปฏิบัติงาน SAP
ซึ่งเป็นระบบการจัดการองค์กรอย่างเต็มรูปแบบเข้ามาใช้ในการปรับปรุงกระบวนการปฏิบัติงานทั้งหมดเข้าด้วยกัน
การนำระบบนี้เข้ามาดำเนินการทำให้ข้อมูลของแต่ละแผนกที่มีภารกิจต่างกันสามารถเชื่อมต่อเข้าด้วยกัน
ช่วยให้บริษัทฯ
สามารถตอบรับกับความต้องการของลูกค้าและความเคลื่อนไหวของตลาดได้ด้วยความรวดเร็วและแม่นยำขึ้น

2. ระบบเว็บเซลส์ เป็นระบบที่ทำให้ลูกค้าสามารถทำการสั่งซื้อ
และชำระเงินได้ทุกเวลาโดยได้รับข้อมูลเกี่ยวกับธุรกรรมของตนเองที่มีกับบริษัทฯได้ทันทีเช่นกันมีผลทำให้ปริมาณการสั่งซื้อปูนซีเมนต์ผ่านระบบเว็บเซลส์นับเป็นจำนวนมากกว่าร้อยละ
40 ของยอดขายปูนซีเมนต์ภายในประเทศของบริษัทฯ

3. เว็บไซต์ของบริษัทฯ
บริษัทได้ก้าวเข้าสู่เทคโนโลยีอินเตอร์เน็ตอีกระดับหนึ่งด้วยการเปิดตัวเว็บไซต์ของบริษัทฯ
ภายใต้ชื่อว่า http://www.siamcitycement.com

4. ศูนย์บริการลูกค้า ได้เปิดบริการตลอด 24 ชั่วโมงแก่ลูกค้าของบริษัทฯ
โดยสามารถติดต่อผ่านทางโทรศัพท์โดยไม่ต้องเสียค่าใช้จ่าย
ทุกปัญหาของลูกค้าได้รับการแก้ไขภายในไม่กี่ชั่วโมง
ส่วนที่ 3 

การรับรองความถูกต้องของข้อมูล

ข้าพเจ้าได้ตรวจสอบข้อความและข้อมูลในรายงานการเปิดเผยข้อมูลฉบับนี้แล้ว
ขอรับรองว่าข้อความและข้อมูลดังกล่าวถูกต้องครบถ้วน ไม่เป็นเท็จ ไม่ทำให้ผู้อื่นสำคัญผิด
หรือขาดข้อความที่ควรต้องแจ้งในสาระสำคัญอันอาจทำให้ผู้ถือหรือผู้เข้าซื้อหลักทรัพย์เสียหาย

ในกรณีนี้
เพื่อเป็นหลักฐานว่าเอกสารทั้งหมดเป็นเอกสารที่ข้าพเจ้าได้รับรองความถูกต้องที่เป็นชุดเดียวกัน
ข้าพเจ้าได้มอบหมายให้ นายวีระพันธุ์ ทีปสุวรรณ
เป็นผู้ลงลายมือชื่อกำกับเอกสารนี้ไว้ทุกหน้าด้วยหากเอกสารใดไม่มีลายมือชื่อของ นายวีระพันธุ์
ทีปสุวรรณ กำกับไว้ข้าพเจ้าจะถือว่าไม่ใช่ข้อมูลที่ข้าพเจ้าได้รับรองความถูกต้องของข้อมูลไว้

ชื่อ ตำแหน่ง ลายมือชื่อ

1. นายกฤตย์ รัตนรักษ์ ประธานกรรมการ
...............................................

2. Mr.Paul Heinz Hungentobler รองประธานกรรมการ
...............................................

3. นายวีระพันธุ์ ทีปสุวรรณ รองประธานกรรมการ
...............................................

4. Mr.Vincent Bichet กรรมการผู้จัดการ
...............................................

5. Mr.Urs Wolfgang Bieri กรรมการ
...............................................

6. ดร. จำลอง อติกุล กรรมการ
...............................................

ผู้รับมอบอำนาจ

นายวีระพันธุ์ ทีปสุวรรณ รองประธานกรรมการ
...............................................
7. ข้อพิพาททางกฎหมาย

ไม่มีคดีซึ่งอาจมีผลกระทบด้านลบต่อทรัพย์สินของบริษัทฯ เกินกว่าร้อยละ 5 ของส่วนของผู้ถือหุ้น ณ
วันสิ้นปีบัญชีล่าสุด หรือคดีที่กระทบต่อการดำเนินธุรกิจของบริษัทฯ
อย่างมีนัยสำคัญแต่ไม่สามารถประเมินผลกระทบเป็นตัวเลขได้
หรือคดีที่มิได้เกิดจากการประกอบธุรกิจโดยปกติของบริษัทฯ
8. โครงสร้างเงินทุน

8.1 หลักทรัพย์ของบริษัท

บริษัทฯ มีทุนจดทะเบียน หุ้นสามัญจำนวน 300 ล้านหุ้น ซึ่งเป็นหุ้นที่ออกและเรียกชำระแล้ว จำนวน
250 ล้านหุ้น มูลค่าหุ้นละ 10 บาท

นอกจากนี้ในเดือนพฤศจิกายน 2542 บริษัทฯ ได้ออกจำหน่ายหุ้นกู้ชนิดระบุชื่อ
ประเภทไม่มีหลักประกัน ไม่ด้อยสิทธิ และไม่มีผู้แทนผู้ถือหุ้นกู้ จำนวน 5 ล้านหุ้น มูลค่าที่ตราไว้หุ้นละ
1,000 บาท เป็นจำนวนเงินรวม 5,000 ล้านบาท หุ้นกู้มีอายุ 3 ปี ครบกำหนดวันที่ 30
พฤศจิกายน 2545 อัตราดอกเบี้ยร้อยละ 7.625 ต่อปี

8.2 ผู้ถือหุ้น ณ. วันที่ 24 กรกฎาคม 2544 ^(แก้ไขเพิ่มเติมข้อมูลเมื่อ 10 กันยายน 2544)

  ----- ------------------------------------ ------------- ------------------
                                             จำนวนหุ้น       %ของจำนวนหุ้นทั้งหมด

  1.    บริษัท ซันไรส์ อีคิวตี้ จำกัดและบริษัทที่เกี่ยวข้อง  82,499,300    33

  2.    บริษัท ไทย ร็อค-เซม จำกัด                83,333,333    33.33
        และบริษัทที่เกี่ยวข้อง                                    

  3.    PARKMIX LIMITED-JFS CLIENT A/C       1,744,760     0.695
        (หักจำนวนหุ้นที่ถือโดยบริษัทที่เกี่ยวข้องของ ไทย                
        ร็อค-เซม แล้ว)                                       

  4.    ALBOUYS NOMINESS LIMITED             8,339,880     3.34

  5.    LITTLEDOWN NOMINEES LIMITED          6,305,724     2.52

  6.    HSBC (SINGAPORE) NOMINESS PTE LTD    5,370,179     2.15

  7.    กระทรวงการคลัง                        4,508,000     1.80

  8.    STATE STREET BANK AND TRUST COMPANY  4,189,887     1.68

  9.    นางศศิธร รัตนรักษ์                       2,085,040     0.83

  10.   THATLAND SECURITIES DEPOSITORY       1,971,664     0.79
        COMPANY LIMITED FOR DEPOSITORS                     
  ----- ------------------------------------ ------------- ------------------

8.3 นโยบายการจ่ายเงินปันผล

บริษัทฯ ไม่ได้กำหนดนโยบายการจ่ายเงินปันผล ซึ่งจะจ่ายให้ผู้ถือหุ้นไว้ กล่าวคือ
ให้เป็นไปตามผลการประกอบการ และกำไร(ขาดทุน)สะสมของแต่ละปี กล่าวคือ
หากอยู่ในสภาพซึ่งตามกฎหมายบริษัทสามารถจ่ายเงินปันผลให้แก่ผู้ถือหุ้นได้
คณะกรรมการบริษัทก็จะเสนอให้ผู้ถือหุ้นพิจารณาสำหรับปีนั้น ๆ
สำหรับนโยบายการจ่ายเงินปันผลซึ่งบริษัทย่อยจะจ่ายให้บริษัทฯ ก็เช่นกัน บริษัทฯ
มิได้กำหนดไว้แต่อย่างใด
ส่วนที่ 2

บริษัทที่ออกหลักทรัพย์

บริษัท ปูนซีเมนต์นครหลวง จำกัด (มหาชน)

+---------------------+------------------------------------------------+
| ประเภทธุรกิจ          | ประกอบกิจการอุตสาหกรรมผลิตและจำหน่ายปูนซีเมนต์        |
+---------------------+------------------------------------------------+
| ทะเบียนเลขที่          | บมจ. 208                                       |
+---------------------+------------------------------------------------+
| สำนักงานใหญ่          | ชั้น 14 อาคารเพลินจิต ทาวเวอร์ เลขที่ 898 ถนนเพลินจิต   |
|                     | แขวงลุมพินี                                       |
|                     |                                                |
|                     | เขตปทุมวัน กรุงเทพมหานคร                          |
+---------------------+------------------------------------------------+
| โรงงาน              | เลขที่ 99 หมู่ 9 และเลขที่ 219 หมู่ 5 ถนนมิตรภาพ ก.ม.   |
|                     | 129-131                                        |
|                     |                                                |
|                     | ตำบลทับกวาง อำเภอแก่งคอย จังหวัดสระบุรี              |
+---------------------+------------------------------------------------+
| โทรศัพท์              | 66-2-272-5555 โทรสาร 66-2-263-0555             |
+---------------------+------------------------------------------------+
| เว็บไซต์              | www.siamcitycement.com                         |
+---------------------+------------------------------------------------+
| จำน                 | หุ้นสามัญจำนวน 250,000,000 หุ้น                     |
| วนหุ้นที่จำหน่ายแล้วทั้งหมด |                                                |
+---------------------+------------------------------------------------+
1. ปัจจัยความเสี่ยง

บริษัทและบริษัทย่อย (กลุ่มบริษัทฯ) ไม่มีความเสี่ยงอย่างมีนัยสำคัญอันอาจจะกระทบต่อผล
การดำเนินงาน โดยทางกลุ่มบริษัทฯ ได้ดำเนินการจัดให้มีการบริหารความเสี่ยงอย่างต่อเนื่อง
โดยการติดตามและประเมินความเสี่ยงรวมทั้งโอกาสทางธุรกิจ
ทั้งนี้มาตรการและแผนงานในการควบคุมและบริหาร
ความเสี่ยงที่จำเป็นก็ถูกนำมาใช้อย่างต่อเนื่องด้วย

ทางกลุ่มบริษัทฯได้ส่งเสริมให้มีมาตรการควบคุมต้นทุนการดำเนินงาน แต่ทั้งนี้ต้องให้มีความ
สมดุลระหว่างต้นทุนการดำเนินงานที่ต่ำที่สุดและประสิทธิภาพการดำเนินงานที่สูงที่สุด
ปัจจัยเรื่องสิ่งแวดล้อมและความรับผิดชอบต่อสังคมก็ล้วนแต่เป็นสิ่งที่กลุ่มบริษัทฯ
ให้ความสำคัญเป็นอย่างยิ่ง

ในส่วนของปัจจัยความเสี่ยงทางการเงินอันอาจเกิดจากการดำเนินงานตามปกติของธุรกิจ เช่น
ความเสี่ยงด้านการให้สินเชื่อหรือความเสี่ยงจากอัตราดอกเบี้ยนั้น ทางกลุ่มบริษัทฯ
ได้จัดให้มีการบริหาร ความเสี่ยงดังที่แสดงไว้ในงบการเงินรวมส่วนที่ 29
4. การวิจัยและพัฒนา

อุปกรณ์และเครื่องมือการผลิตทั้งหมดของบริษัทฯ
เป็นอุปกรณ์และเครื่องมือที่มีความทันสมัยและอาศัยเทคโนโลยีที่ทันสมัยและสมบูรณ์แล้วทั้งสิ้น
การผลิตและการจัดส่งใช้กระบวนการการควบคุมโดยอัตโนมัติและใช้วัตถุดิบอย่างมีประสิทธิภาพที่สุด

บริษัทฯ ยังตรวจสอบติดตามความต้องการที่เปลี่ยนแปลงของลูกค้าอย่างต่อเนื่อง
เพื่อปรับปรุงหรือขยายผลิตภัณฑ์และบริการให้สอดคล้องกับความต้องการที่เปลี่ยนแปลงของลูกค้าดังกล่าว

หลังจากการแนะนำผลิตภัณฑ์ใหม่ตราอินทรีเขียว สู่ตลาดอย่างประสบความสำเร็จในปี 2543 บริษัทฯ
จะได้มีการแนะนำผลิตภัณฑ์ที่ปรับปรุงสูตรใหม่ ตราอินทรีแดงในต้นปี 2545
ซึ่งผลิตภัณฑ์ดังกล่าวได้มีการปรับปรุงคุณสมบัติการฉาบให้ดีขึ้น

ระบบการวางแผนการใช้ทรัพยากรของบริษัทฯ
ทำให้เกิดกระบวนการดำเนินงานและการจัดการที่ราบรื่น
และด้วยนโยบายการดำเนินงานเช่นนี้ทำให้บริษัทฯ
ได้นำการสั่งซื้อและออกใบแจ้งหนี้มาให้ทางคอมพิวเตอร์มาเสนอให้แก่ลูกค้า
ซึ่งปัจจุบันยอดขายภายในประเทศของบริษัทฯ ประมาณ 3 ใน 4
ได้มีการดำเนินการโดยระบบดังกล่าวที่บริษัทฯ เรียกว่า “เว็บเซลล์” อันทำให้บริษัทฯ
และลูกค้าของบริษัทฯ กลายเป็น ผู้บุกเบิกในการใช้ระบบดังกล่าวนี้ทางอินเตอร์เน็ท

แม้ว่าการรังสรรค์นวัตกรรมใหม่ๆ คือส่วนหนึ่งของงานประจำวันของบริษัทฯ
แต่การตั้งค่าใช้จ่ายเกี่ยวกับการพัฒนาผลิตภัณฑ์และบริการดังกล่าวค่อนข้างจะต่ำ
เมื่อเทียบกับอเนกประสงค์และความมีประสิทธิภาพสูงในการผลิต การจัดส่ง การตลาด
และการนำข้อมูลมาใช้ประโยชน์ของนวัตกรรมนั้นๆ

บริษัทฯ ยังคงไว้ซึ่งความมุ่งมั่นในการตอบสนองความต้องการของลูกค้าที่ทำให้บริษัทฯ
สามารถสร้างนวัตกรรมที่ใช้ความสร้างสรรค์ ความมุ่งมั่น
และการนำมาใช้งานได้ในเวลาที่เหมาะสม มากกว่าการใช้เงินทุนเพียงอย่างเดียว
6. โครงการในอนาคต

บริษัทฯ มีความชัดเจนในวัตถุประสงค์หลัก ได้แก่
การเป็นผู้นำในการจัดหาปูนซีเมนต์และบริการที่เกี่ยวข้องในตลาดภายในประเทศ
ทั้งนี้โดยมีการคำนึงถึงการควบคุมค่าใช้จ่ายในการดำเนินงานให้อยู่ในระดับต่ำที่สุดแต่มีประสิทธิภาพการดำเนินงานสูงที่สุด
เพื่อก่อให้เกิดการสร้างมูลค่าเพิ่มแก่กิจการและผู้ที่เกี่ยวข้องในระยะยาว

ดังนั้นบริษัทฯจึงไม่หยุดนิ่งในการที่จะมุ่งพัฒนาและริเริ่มโครงการใหม่ๆ
เพื่อให้บรรลุวัตถุประสงค์ดังกล่าวข้างต้น ทั้งนี้เพื่อเป็นการรองรับการเจริญเติบโตในอนาคตด้วย
โครงการที่กำลังอยู่ในขั้นตอนการดำเนินงาน ได้แก่
โครงการเพื่อการพัฒนาและปรับปรุงการใช้วัตถุดิบและเชื้อเพลิงมาเสริมทดแทนให้มีประสิทธิภาพและรองรับปริมาณวัตถุดิบและเชื้อเพลิงเสริมทดแทนได้มากขึ้น
โครงการพัฒนาระบบการจัดส่งปูนซีเมนต์
รวมทั้งโครงการให้บริการลูกค้าซึ่งได้ดำเนินการอย่างต่อเนื่องเพื่อให้ครอบคลุมการให้บริการกับ
ลูกค้าในพื้นที่ทุกราย ส่วนโครงการพัฒนาระบบงานและฐานข้อมูล
รวมทั้งการพัฒนาทรัพยากรบุคคลก็ได้รับการปรับปรุงอย่างต่อเนื่อง
10. การควบคุมภายใน

คณะกรรมการบริษัทมีความเห็นว่า ระบบการควบคุมภายในของบริษัทและการติดตามดูแล
การดำเนินงานของบริษัทย่อยมีความเพียงพอและเหมาะสม
สามารถป้องกันทรัพย์สินของบริษัทและบริษัทย่อยอันเกิดจากการที่ผู้บริหารนำไปใช้โดยมิชอบหรือโดยไม่มีอำนาจเพียงพอ
ซึ่งบริษัทฯ
ได้จัดให้มีหน่วยงานบริหารความเสี่ยงและตรวจสอบภายในในการกำหนดและควบคุมการปฏิบัติตามมาตรการควบคุมเพื่อพิทักษ์ทรัพย์สิน
มาตรการป้องปรามและสืบสวนทุจริต ทั้งในระดับผู้บริหารนโยบาย (Business Risk
Management) และด้านการปฏิบัติงาน (Operational Risk Management)
โดยมีหน่วยงานตรวจสอบภายในควบคุม การดำเนินงานทั้งสองระดับให้เรียบร้อยและมีประสิทธิภาพ
ทั้งหมดทำงานประสานและร่วมมือกันอย่างใกล้ชิด
11. รายการระหว่างกัน

  ----------------------------- ---------------------- -------------------
                                นโยบายการกำหนดราคา     จำนวนเงิน (พันบาท)

  ซื้อ                            ราคาตลาด               709,470

  ขาย                           ราคาตลาด               2,898,194

  ค่าใช้จ่ายขายและบริหาร            ตามที่ตกลงในสัญญา         310,892

  เจ้าหนี้                         -                      119,615

  ลูกหนี้                                                 211,870
  ----------------------------- ---------------------- -------------------

ปี 2544 บริษัทฯ ได้มีการซื้อถ่านหินลิกไนต์จากบริษัท ลานนารีซอร์สเซส จำกัด (มหาชน)
เป็นจำนวนเงิน 518,533,227 บาทในราคาตลาดและมีเจ้าหนี้คงเหลืออยู่ ณ วันที่ 31 ธันวาคม
2544 เป็นจำนวนเงิน 119,614,796 บาทและซื้อวัตถุดิบจากบริษัทที่เกี่ยวข้องกันเป็นจำนวนเงิน
190,936,956 บาท

ลูกหนี้บริษัทที่เกี่ยวข้องกันยังอยู่ในกำหนดชำระทั้งหมด จึงไม่ได้ตั้งค่าเผื่อหนี้สงสัยจะสูญ

สำหรับรายการอื่นเป็นบริษัทที่มีความเกี่ยวข้องกันเนื่องจากมีกรรมการร่วมกันโดยราคาเป็นไปตามราคาตลาดซึ่งมีความจำเป็นของการทำรายการระหว่างกันเนื่องจากมีความเชี่ยวชาญในตลาดระหว่างประเทศ

รายการระหว่างกันที่มีข้างต้นนี้เป็นกรณีที่เกิดขึ้นในการดำเนินธุรกิจตามปกติและตามเงื่อนไขการค้าโดยทั่วไป
ดังนั้นการอนุมัติจึงเป็นไปตามระเบียบปฏิบัติทั่วไปของบริษัทฯ กล่าวคือก่อนสิ้นปี
คณะผู้บริหารของบริษัทฯ
จะได้จัดทำและเสนอประมาณการค่าใช้จ่ายในการดำเนินธุรกิจเพื่อให้คณะกรรมการบริษัทฯ อนุมัติ
ซึ่งหากได้รับการอนุมัติแล้วจะถือว่าคณะผู้บริหารของบริษัทฯ มีอำนาจดำเนินการตามที่ สมควร
ซึ่งการจัดซื้อแต่ละครั้งผู้จัดการฝ่ายที่เกี่ยวข้องมีหน้าที่รายงานและขออนุมัติจากคณะผู้บริหารที่ตนเองอยู่ภายใต้บังคับบัญชาโดยขึ้นอยู่กับขนาดของการซื้อหรือเข้าทำสัญญา
เว้นแต่กรณีที่นอกเหนือจากกรณีที่กล่าวมาแล้ว การขออนุมัติจากคณะกรรมการบริษัทฯ
ก็จะเป็นไปตามข้อบังคับของบริษัทฯ

แนวโน้มในอนาคตสำหรับการซื้อถ่านหินลิกไนต์จากบริษัท ลานนารีซอร์สเซส จำกัด (มหาชน)
คาดว่าจะคงที่หรืออาจผกผันไปตามปริมาณการผลิตปูนซีเมนต์ของบริษัทฯ ซึ่งขึ้นอยู่กับความต้องการ
ปูนซีเมนต์ของตลาด
ส่วนที่ 1

ข้อมูลสรุป

ผลการดำเนินงานของบริษัทฯในปี พ.ศ. 2544 ซึ่งเป็นปีที่บริษัทฯ ประสบความสำเร็จเป็นที่น่า
พอใจ การปรับโครงสร้างองค์กรและแผนการปฏิบัติงานนับตั้งแต่ปี พ.ศ. 2542
เป็นต้นมาจนถึงปัจจุบันยังคงส่งผลให้บริษัทฯ มีความเจริญก้าวหน้าทางธุรกิจอย่างต่อเนื่อง
และสามารถเพิ่มศักยภาพในการแข่งขันได้ตาม เป้าหมายที่ตั้งไว้ในปีที่ผ่านมา

การปฏิบัติงานอย่างมีประสิทธิภาพสะท้อนให้เห็นได้จากยอดขายสุทธิที่เพิ่มขึ้นมากกว่าร้อยละ 12
คิดเป็น 15,928 ล้านบาท กำไรขั้นต้นเพิ่มขึ้นร้อยละ 28 คิดเป็น 5,349 ล้านบาท
และกำไรสุทธิเพิ่มขึ้นมากกว่า 2 เท่าจาก 952 ล้านบาท ในปี พ.ศ. 2543 เป็น 2,249 ล้านบาท

การให้ความสำคัญต่อการให้บริการแก่ลูกค้ามาตลอดช่วงปี พ.ศ. 2544 ส่งผลให้บริษัทฯ มี
ส่วนแบ่งทางการตลาดเพิ่มขึ้นติดต่อกันเป็นปีที่สาม
โดยในปีที่ผ่านมานี้ส่วนแบ่งการตลาดได้เพิ่มขึ้นจากร้อยละ 27 เป็นร้อยละ 28
สิ่งสะท้อนให้เห็นอย่างชัดเจนว่าการที่บริษัทฯ รับฟังความคิดเห็นของลูกค้าและตั้งใจ
ตอบสนองความต้องการของลูกค้าอย่างดีที่สุด
เป็นผลให้ลูกค้าไว้วางใจใช้ผลิตภัณฑ์และบริการของบริษัทฯ มากขึ้น

การปรับปรุงประสิทธิภาพในการผลิตทำให้บริษัทฯ
สามารถคงค่าใช้จ่ายในการประกอบการให้อยู่ในระดับเดียวกันกับในปี พ.ศ. 2543 ได้
แม้ว่าราคาของวัตถุดิบเพื่อการผลิตจะเพิ่มขึ้นโดยเฉพาะอย่างยิ่งค่าใช้จ่ายทางด้านพลังงาน
ความสำเร็จในการควบคุมค่าใช้จ่ายดังกล่าวรวมถึงการยึดมั่นในนโยบายด้านสิ่งแวดล้อม
โดยการใช้เชื้อเพลิงประเภทอื่นมาทดแทนมากขึ้น และการใช้นวัตกรรมใหม่ๆ
ในด้านวิศวกรรมเพื่อเพิ่ม ประสิทธิภาพของกระบวนการผลิตด้วย

ในด้านการส่งออกไปจำหน่ายยังต่างประเทศนั้น
แม้ว่าเศรษฐกิจโดยรวมของโลกจะทรุดลงรวมถึงสหรัฐอเมริกาซึ่งเป็นตลาดส่งออกรายใหญ่ของบริษัทฯด้วยก็ตาม
แต่ในปี พ.ศ. 2544 ยอดการส่งออกของบริษัทฯ ปรากฏว่าเพิ่มขึ้นประมาณร้อยละ 20
ทั้งในด้านปริมาณและมูลค่า ทั้งนี้เป็นผลมาจากการบุกเบิกสู่ตลาดใหม่ๆในเอเชียใต้
และเอเชียตะวันออกเฉียงใต้ โดยเฉพาะตลาดที่มีแนวโน้มดี เช่น เวียดนาม กัมพูชา ลาว
และบังคลาเทศ

แม้ว่าแนวโน้มในอนาคตยังมีความไม่แน่นอน
ตลาดหลักในต่างประเทศของบริษัทฯซึ่งยังอยู่ในภาวะเศรษฐกิจถดถอย
และที่ตลาดในประเทศยังคงได้รับผลกระทบจากสภาวะเศรษฐกิจโลกก็ตามยังมีสัญญาณในทางที่ดีนั่นคือ
การฟื้นตัวของธุรกิจอสังหาริมทรัพย์ที่ถูกจุดประกายโดยอัตราดอกเบี้ยสำหรับเงินเชื่อเพื่อที่อยู่อาศัยอยู่ในระดับต่ำเป็นที่ดึงดูดใจสำหรับผู้บริโภคเป็นอย่างยิ่งในปีนี้
และด้วยประสิทธิภาพในการปฏิบัติงานของบริษัทฯ ที่มี
ซึ่งทำให้บริษัทฯสามารถรักษาระดับค่าใช้จ่ายไว้ได้จึงน่าจะทำให้บริษัทฯ
อยู่ในสถานะที่ดีและควรได้รับประโยชน์ หากสภาวะเศรษฐกิจกระเตื้องขึ้น

ผลการดำเนินงานที่ดีขึ้นในปี พ.ศ. 2544 ทำให้คณะกรรมการบริษัทฯ
สามารถเสนอจ่ายเงินปันผลเพิ่มขึ้นได้อีกเป็นจำนวน 4 บาทต่อหุ้น
บวกกับเงินปันผลระหว่างปีที่ได้ประกาศจ่ายไปแล้วในเดือนสิงหาคมจำนวน 3 บาทต่อหุ้น
รวมเงินปันผลที่ผู้ถือหุ้นได้รับในปีนี้คือ 7 บาทต่อหุ้น

บริษัทฯ จะยึดมั่นในการปรับปรุงการให้บริการลูกค้า การแสวงหาวิธีการปฏิบัติงานใหม่ๆที่มี
ประสิทธิภาพและเพิ่มขีดความสามารถในการแข่งขันและทักษะของพนักงานยิ่งขึ้น

ด้วยเจตนารมณ์อันแน่วแน่และมาตรการที่มีต่อเนื่องเรื่องการพัฒนาอย่างยั่งยืน บริษัทฯ
ยังคงคำนึงถึงความรับผิดชอบต่อสิ่งแวดล้อมและทรัพยากรธรรมชาติในทุกขั้นตอนของการปฏิบัติงานควบคู่ไปกับการให้การสนับสนุนกิจการชุมชนที่เหมาะสมตลอดไป